b"\n_START_ARTICLE_\nAny civil\n_START_PARAGRAPH_\nUn any civil \xc3\xa9s el que t\xc3\xa9 un nombre enter de dies civils. Per aquest motiu, l'any civil \xc3\xa9s el que s'utilitza en la vida quotidiana, ja que l'any tr\xc3\xb2pic no t\xc3\xa9 un nombre enter de dies civils._NEWLINE_Segons aix\xc3\xb2, els anys civils s\xc3\xb3n cadascun dels per\xc3\xadodes de 365 o 366 dies que van de l'1 de gener al 31 de desembre i que es numeren a partir de l'any 1, any en qu\xc3\xa8 hom suposa que es produ\xc3\xad el natalici de Jesucrist._NEWLINE_Els anys civils que tenen 365 dies s'anomenen anys comuns i els que en tenen 366, anys de trasp\xc3\xa0s. Al llarg del temps es van alternant, de tal manera que equivalen a la successi\xc3\xb3 d'anys tr\xc3\xb2pics o solars, d'acord amb el calendari gregori\xc3\xa0."